**Oglinda**

*Lyana Poezii*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mă uit la mine….sunt bătrână...

Cu-obrajii lungi, supţi de nevoi,

Ş-am crengi uscate-n loc de mână

Şi ochi….din ce în ce mai goi….

Azi păru-mi nins şi alb ca neaua

Doar o basma poate să-l lege,

Dureri mă macină într-una

Şi-s singura ce mă-nţelege.

Şi dacă sparg cumva o cană,

Şi vreau să strâng să o adun,

Îmi ia un secol parcă, mână

Ce-o întind spre vasul făcut scrum…

Nici să mă plec nu pot acum,

Nu pot să mă ridic de fel,

Mă folosesc aşa cum pot

De-un băţ ce-a ‚’mbătrânit şi el…

Şi dacă- ajung într-un târziu

Acolo unde mi-am dorit

E pentru că, cu vai cu chiu,

Pe drumuri lungi m-am chinuit…

Ce fericită eram cândva

Când soarele-mi zâmbea prin lunci!

De mă întreb… a existat

Vreodată viaţa de atunci?

De-a existat unde s-a dus?

Pe ce căi a luat-o-n zbor?

De ce-aşa iute a apus

De nu-mi doresc decât să mor?

Şi…. mă privesc… am ochii goi

Şi-mi car prin casă soarta grea

Iar trupu-i greu, plin de nevoi

Şi-i vai şi-amar de viaţa mea!